《黄鹤楼》
宋代·游似

长江巨浪拍天浮，城郭相望万景收。汉水北吞云梦入，蜀江西带洞庭流。

角声交送千家月，帆影中分两岸秋。黄鹤楼高人不见，却随鹦鹉过汀洲。

作者简介：（?—1252）果州南充人，字景仁，号克斋。游仲鸿子。宁宗嘉定十六年进士。累官吏部尚书，入侍经幄。曾推原唐太宗贞观之治效，请理宗亲儒从谏、敬畏检身、节用致爱、选廉共理。淳祐五年，累拜右丞相兼枢密使。七年，特授观文殿大学士、醴泉观使兼侍读。十一年，转两官致仕。卒谥清献。